Κυβέρνηση Νίκου Αναστασιάδη 2018

Η Κυβέρνηση Νίκου Αναστασιάδη  (28 Φεβρουαρίου 2018 - 28 Φεβρουαρίου 2023) είναι η 13η κυβέρνηση της Κύπρου.

Ιστορικό 
Η Κυβέρνηση Νίκου Αναστασιάδη προέκυψε μετά από τις προεδρικές εκλογές του 2018, στις οποίες ο Νίκος Αναστασιάδης εξελέγη Πρόεδρος της Κυπριακής Δημοκρατίας με ποσοστό 55,99%, διαδεχόμενη την Κυβέρνηση Νίκου Αναστασιάδη 2013, έχοντας τη στήριξη του ΔΗΣΥ.

Η τελετή εγκατάσταση του Νίκου Αναστασιάδη και η διαβεβαίωση του έγιναν στις 28 Φεβρουαρίου 2018 σε ειδική συνεδρία της Βουλής των Αντιπροσώπων. Την επόμενη ημέρα οι υπουργοί έδωσαν τη νενομισμένη διαβεβαίωση.

Σύνθεση

Σημερινή Σύνθεση

Αρχική σύνθεση
Ο πίνακας που ακολουθεί παρουσιάζει την αρχική σύνθεση της κυβέρνησης:

Αλλαγές 2019 
Στις 2 Ιανουαρίου 2019 δημιουργήθηκε Υφυπουργείο Τουρισμού. Στη θέση του Υφυπουργού Τουρισμού διορίσθηκε ο Σάββας Περδίος.

Στις 2 Ιανουαρίου 2019 το Υπουργείο Ενέργειας, Εμπορίου, Βιομηχανίας και Τουρισμού αντικαταστάθηκε από το Υπουργείο Ενέργειας, Εμπορίου και Βιομηχανίας.

Τον Απρίλιο του 2019 εντοπίστηκαν επτά δολοφονημένες γυναίκες και παιδιά, με την αστυνομία να συλλαμβάνει τον κατά συρροή δολοφόνο. Ωστόσο, διαπιστώθηκαν λάθη των αρμοδίων υπηρεσιών κατά την δήλωση εξαφάνισης των θυμάτων τα προηγούμενα χρόνια. Ο Ιωνάς Νικολάου παραιτήθηκε από Υπουργός Δικαιοσύνης και Δημοσίας Τάξεως στις 2 Μαΐου 2019 για λόγους πολιτικής ευθιξίας και μόνον, επεξηγώντας ότι δεν είχε καμία προσωπική ευθύνη για τις καταγγελίες. Αποχώρησε από τη θέση του στις 31 Μαΐου 2019. Στη θέση του διορίστηκε ο Γιώργος Λ. Σαββίδης.

Στις 9 Ιουλίου 2019 το Υπουργείο Παιδείας και Πολιτισμού αντικαταστάθηκε από το Υπουργείο Παιδείας, Πολιτισμού, Αθλητισμού και Νεολαίας.

Την 1η Δεκεμβρίου 2019 ανακοινώθηκε ανασχηματισμός της κυβέρνησης. Οι νέοι υπουργοί έδωσαν τη νενομισμένη διαβεβαίωση και ανέλαβαν τα καθήκοντα τους στις 3 Δεκεμβρίου 2019. Οι νέοι υπουργοί ήταν:

 στη θέση του Υπουργού Οικονομικών διορίστηκε ο Κωνσταντίνος Πετρίδης
 στη θέση του Υπουργού Εσωτερικών διορίστηκε ο Νίκος Νουρής
 στη θέση του Υπουργού Παιδείας, Πολιτισμού, Αθλητισμού και Νεολαίας διορίστηκε ο Πρόδρομος Προδρόμου
 στη θέση του Υπουργού Μεταφορών, Επικοινωνιών και Έργων διορίστηκε ο Γιάννης Καρούσος
 στη θέση του Κυβερνητικού Εκπροσώπου διορίστηκε ο Κυριάκος Κούσιος.

Αλλαγές 2020 
Την 1η Μαρτίου 2020 δημιουργήθηκε Υφυπουργείο Έρευνας, Καινοτομίας και Ψηφιακής Πολιτικής. Στη θέση του Υφυπουργού Έρευνας, Καινοτομίας και Ψηφιακής Πολιτικής διορίσθηκε ο Κυριάκος Κόκκινος.

Στις 29 Ιουνίου 2020 έγινε αλλαγή δύο υπουργών:

 στη θέση του Υπουργού Άμυνας διορίστηκε ο Χαράλαμπος Πετρίδης
 στη θέση του Υπουργείου Δικαιοσύνης και Δημοσίας Τάξεως διορίστηκε η Έμιλυ Γιολίτη.

Στις 10 Ιουλίου 2020 ανέλαβε ως Υπουργός Ενέργειας, Εμπορίου και Βιομηχανίας η Νατάσα Πηλείδου και ως Υφυπουργός Ναυτιλίας ο Βασίλης Δημητριάδης.

Αλλαγές 2021 
Στις 17 Ιουνίου 2021 παραιτήθηκε η Υπουργός Δικαιοσύνης και Δημοσίας Τάξεως Έμιλυ Γιολίτη. Στις 22 Ιουνίου 2021 ανακοινώθηκαν οι πιο κάτω αλλαγές (οι οποίες τέθηκαν σε ισχύ την 2η Ιουλίου 2021):

 στη θέση του Υπουργού Υγείας διορίστηκε ο Μιχάλης Χατζηπαντέλα
 στη θέση της Υπουργού Δικαιοσύνης και Δημοσίας Τάξεως διορίστηκε η Στέφη Δράκου
 στη θέση του Κυβερνητικού Εκπροσώπου διορίστηκε ο Μάριος Πελεκάνος.

Επιπρόσθετα, στις 9 Ιουλίου 2021 δημιουργήθηκε Υφυπουργείο Κοινωνικής Πρόνοιας. Στη θέση του Υφυπουργού Κοινωνικής Πρόνοιας διορίσθηκε η Αναστασία Ανθούση.

Αλλαγές 2022 
Στις 9 Ιανουαρίου 2022 παραιτήθηκε ο Υπουργός Εξωτερικών Νίκος Χριστοδουλίδης (με ισχύ από τις 11 Ιανουαρίου 2022).. Στη θέση του διορίστηκε στις 11 Ιανουαρίου ο Ιωάννης Κασουλίδης. 

Στις 27 Ιανουαρίου 2022 παραιτήθηκε ο Υφυπουργός Παρά τω Προέδρω Βασίλης Πάλμας (με ισχύ από τις 2 Φεβρουαρίου 2022). Στη θέση του διορίστηκε ο Κυριάκος Κούσιος, με ημερομηνία ανάληψης καθηκόντων την 2η Φεβρουαρίου 2022.

Στις 17 Μαρτίου 2022 το Υπουργείο Εργασίας, Πρόνοιας και Κοινωνικών Ασφαλίσεων αντικαταστάθηκε από το Υπουργείο Εργασίας και Κοινωνικών Ασφαλίσεων.

Στις 6 Ιουνίου 2022 απεβίωσε η Υπουργός Εργασίας και Κοινωνικών Ασφαλίσεων Ζέτα Αιμιλιανίδου.

Στις 7 Ιουνίου 2022 Διορίστηκε ως Υπουργός Εργασίας και Κοινωνικών Ασφαλίσεων ο Γιάννης Καρούσος  επιπροσθέτως των υφιστάμενων εξουσιών, αρμοδιοτήτων και καθηκόντων του ως Υπουργού Μεταφορών, Επικοινωνιών και Έργων 

Στις 27 Ιουνίου 2022 ο Κυριάκος Κούσιος ανέλαβε Υπουργός Εργασίας και Κοινωνικών Ασφαλίσεων και ο Πέτρος Δημητρίου ανέλαβε Υφυπουργός Παρά τω Προέδρω.

Επιπρόσθετα, στις 4 Ιουλίου 2022 δημιουργήθηκε Υφυπουργείο Πολιτισμού. Στη θέση του Υφυπουργού Πολιτισμού διορίσθηκε ο Γιάννης Τουμαζής.

Παραπομπές

Αναστασιαδη Νικου 2018